CELEX: 62021TN0519
Language: fi
Date: 2021-08-24 00:00:00
Title: Asia T-519/21: Kanne 24.8.2021 – VY v. komissio

18.10.2021   
            
            
               FI
            
            
               Euroopan unionin virallinen lehti
            
            
               C 422/25
            
         
      Kanne 24.8.2021 – VY v. komissio
      (Asia T-519/21)
      (2021/C 422/34)
      Oikeudenkäyntikieli: ranska
      
         Asianosaiset
      
      
         Kantaja: VY (edustaja: asianajaja F. Moyse)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan 25.5.2021 tehdyn päätöksen
               
            
                  —
               
               
                  toteamaan tästä syystä, että valitus voidaan ottaa tutkittavaksi
               
            
                  —
               
               
                  asiasisällön osalta kumoamaan 30.3.2020 tehdyn päätöksen
               
            
                  —
               
               
                  myöntämään hänelle tästä syystä oikeuden saada leskeneläkettä henkilöstösääntöjen liitteessä VII olevan 18 artiklan mukaisesti
               
            
                  —
               
               
                  joka tapauksessa velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa, joka koskee komission päätöstä evätä häneltä leskeneläke, tueksi viiteen kanneperusteeseen.
      
                  1.
               
               
                  Ensimmäinen kanneperuste perustuu siihen, että 2.2.2021 tehty valitus täyttää tutkittavaksi ottamisen edellytykset. Kantaja väittää, että valitus on otettava tutkittavaksi, koska 30.3.2020 tehty päätös ei ollut luonteeltaan hallinnollinen päätös, johon voidaan hakea muutosta, vaan oli perusteltuja syitä katsoa, että kyse oli pelkästä kirjeestä, jolla hänelle tiedotettiin hänen puolisonsa kuoleman jälkeen suoritettavista toimenpiteistä.
               
            
                  2.
               
               
                  Toinen kanneperuste perustuu Euroopan unionin virkamiehiin sovellettavien henkilöstösääntöjen (jäljempänä henkilöstösäännöt) liitteessä VIII olevan 18 artiklan lainvastaisuuteen yhdenvertaisen kohtelun periaatteen vastaisuuden ja yhteiselämän oikeudelliseen luonnehdintaan perustuvan syrjinnän vuoksi.
               
            
                  3.
               
               
                  Kolmas kanneperuste perustuu oikeudelliseen virheeseen henkilöstösääntöjen liitteessä VIII olevan 18 artiklan soveltamisessa sillä perusteella, että komission olisi pitänyt tulkita kyseistä artiklaa siten, että siinä tarkoitetaan avioliitonomaista yhteiseloa siitä riippumatta, oliko pari aviossa, rekisteröidyssä parisuhteessa vai avoliitossa.
               
            
                  4.
               
               
                  Neljäs kanneperuste perustuu leskeneläkettä koskevassa järjestelmässä tarkoitetun puolison käsitteen virheelliseen tulkintaan sillä perusteella, että yhteiselämää koskeva yhteiskunnallinen kehitys Euroopassa edellyttää kyseisen käsitteen laajempaa tulkintaa.
               
            
                  5.
               
               
                  Viides kanneperuste perustuu ilmeiseen arviointivirheeseen sillä perusteella, ettei kantajan erityistä tilannetta otettu huomioon. Kantaja esittää tältä osin yhtäältä, että yhteiselo hänen puolisonsa kanssa kesti yli 32 vuotta, toisaalta, että heillä on yhteinen lapsi, ja vielä, että hän oli avustanut miestään tämän terveydentilan heikentyessä.